text: [{"text_idx": "#000001", "text": "Fyri tveimum ma\u0301na\u00f0um si\u0301\u00f0ani gj\u00f8rdi eg eitt eksperiment, har eg samanbar ly\u0301singar a\u0301 fy\u0301ra ymsum online mi\u00f0lum: Facebook, Google Ads, LinkedIn og Vevly\u0301singar. Tu\u0301 kanst lesa um ta\u00f0 eksperimenti\u00f0 og u\u0301rslitini her: Samanbering av talgildum ly\u0301singami\u00f0lum"}, {"text_idx": "#000002", "text": "Ta\u0301 bru\u0301kti eg loysnina Sma\u0301ly\u0301singar hja\u0301 Vevly\u0301singum, sum eru tekstur og supplerandi mynd. Eg gj\u00f8rdi ta\u00f0 sama hja\u0301 hinum mi\u00f0lunum fyri at samanberingsgrundarlagi\u00f0 skuldi vera so eftirfarandi sum gj\u00f8rligt."}, {"text_idx": "#000003", "text": "Hesufer\u00f0 ynskti eg at samanbera bannara ly\u0301singar. Eg gj\u00f8rdi eina 1000\u00d7500 Flexly\u0301sing at bru\u0301ka hja\u0301 Vevly\u0301singum, og li\u0301knandi bannarar a\u00f0rasta\u00f0ni."}, {"text_idx": "#000004", "text": "I\u0301 eina viku (14.05.2021 til og vi\u00f0 20.05.2021) havi eg keypt ly\u0301singar fyri t\u00e6nastuna Biolink a\u0301 hesum mi\u00f0lum:"}, {"text_idx": "#000005", "text": "Ly\u0301singarnar eru so li\u0301kar sum gj\u00f8rligt fyri at samanberingsgrundarlagi\u00f0 skal vera so eftirfarandi sum gj\u00f8rligt. Eg velji at koyra Flexly\u0301singina a\u0301 dagur.fo, sum kostar 115,- kr um dagin. Eg velji sama budget a\u0301 hinum mi\u00f0lunum."}, {"text_idx": "#000006", "text": "Samstundis bru\u0301ki eg vevma\u0301tingar ambo\u00f0i\u00f0 Plausible at ma\u0301ta trafikkin til heimasi\u0301\u00f0una fra\u0301 hesum ly\u0301singum. Eg identifiseri kelduna vi\u00f0 at bru\u0301ka UTM fra\u0301merki."}, {"text_idx": "#000007", "text": "Ti\u0301verri fekk eg (aftur hesufer\u00f0) trupulleikar vi\u00f0 Google Ads. Ho\u0301ast skipanin fortelur, at alt er r\u00e6tt og gott, so ver\u00f0ur ly\u0301singin ikki vi\u0301st. Eg kanni hetta n\u00e6rri, men vi\u00f0vi\u0301kjandi ju\u0301st hesum eksperimentinum ma\u0301 eg sta\u00f0festa, at Google Ads miseydna\u00f0ist."}, {"text_idx": "#000008", "text": "Her eru samla\u00f0u t\u00f8lini fyri vikuna."}, {"text_idx": "#000009", "text": "Aftur hesufer\u00f0 eru u\u0301rslitini fr\u00e6gast hja\u0301 Facebook, men ikki vi\u00f0 li\u0301ka sannf\u00f8randi muni sum seinast. Facebook bru\u0301kti alt mi\u0301tt a\u0301setta budget. Ti\u0301skil er samla\u00f0a ny\u0301tslan hendan:"}, {"text_idx": "#000010", "text": "Sum a\u0301\u00f0ur nevnt, koyrdi ly\u0301singin als ikki a\u0301 Google Ads og bru\u0301kti ti\u0301 einki av mi\u0301num budgetti. Eg bru\u0301ki t\u00f8luni fyri fer\u00f0slu og kostna\u00f0 til at rokna mi\u0301n effektiva Cost-Per-Click (CPC) hja\u0301 hv\u00f8rjum mi\u00f0li. Hetta tali\u00f0 sigur m\u00e6r, hvussu no\u0301gvar pengar eg enda\u00f0i vi\u00f0 at geva fyri hv\u00f8rja fer\u00f0 ein bru\u0301kari vitja\u00f0i heimasi\u0301\u00f0una gj\u00f8gnum ly\u0301singina."}, {"text_idx": "#000012", "text": "Av ti\u0301 at talan er um sera visuellar bannaraly\u0301singar, so er ta\u00f0 hugsandi, at eksponeringin er verd meira enn bert, hvussu no\u0301gv fo\u0301lk try\u0301sti a\u0301 hana. Ti\u0301 taki eg hesufer\u00f0 Cost-Per-Mille (CPM) vi\u00f0 i\u0301 metingina, sum sigur m\u00e6r, hvussu no\u0301gvar pengar eg bru\u0301ki hv\u00f8rja fer\u00f0, ly\u0301singin ver\u00f0ur vi\u0301st 1.000 fer\u00f0ir. Ta\u0301 eru u\u0301rslitini hesi:"}, {"text_idx": "#000013", "text": "Seinast var Google Ads grei\u00f0ur vinnari ma\u0301ta\u00f0ur i\u0301 reinum CPC, men hesufer\u00f0 miseydna\u00f0ist ti\u0301verri at fa\u0301a n\u00f8kur u\u0301rslit. Eg nevndi seinast, at Google Ads er tiltiki\u00f0 torf\u00f8rt i\u0301 f\u00f8royskum h\u00f8pi. Alli\u0301kav\u00e6l v\u00e6nti eg at royna ta\u00f0 aftur eina a\u00f0ru fer\u00f0 vegna grei\u00f0u u\u0301rslitini seinast. Ta\u00f0 kostar heldur einki at seta eina ly\u0301sing upp, um hon ikki ver\u00f0ur vi\u0301st, og ta\u00f0 skal ikki ney\u00f0turviliga so no\u0301gv arbei\u00f0i til."}, {"text_idx": "#000014", "text": "Facebook hev\u00f0i aftur hesufer\u00f0 fyrimunin i\u0301 CPC, og var harvi\u00f0 tann bi\u0301ligasta keldan av fer\u00f0slu til heimasi\u0301\u00f0una. Men ta\u00f0 kosta\u00f0i n\u00e6stan seks fer\u00f0ir so no\u0301gv sum Flexly\u0301singin fyri hv\u00f8rja fer\u00f0 bannarin var\u00f0 vi\u0301stur einum bru\u0301kara. Ti\u0301verri dugi eg ikki at seta tal a\u0301 relativa vir\u00f0i\u00f0 av fer\u00f0slu mo\u0301tvegis eksponering, men ta\u00f0 er eisini ymiskt, alt eftir hv\u00f8rjum tu\u0301 ly\u0301sir fyri."}, {"text_idx": "#000016", "text": "Vit hava no\u0301gv at velja millum ta\u0301 vit skulu ly\u0301sa a\u0301 internetinum. Men hvar fa\u0301a vit mest fyri pengarnar? Eg havi roynt at fari\u00f0 semi-vi\u0301sindiliga til verka fyri at fa\u0301a eitt benchmark av hesum.\nHetta er eitt sera einfalt eksperiment, og har eru no\u0301gv fleiri faktorar sum sp\u00e6la inn i\u0301 hetta enn eg havi tiki\u00f0 atlit til. Alli\u0301kav\u00e6l haldi eg ta\u00f0 hevur vir\u00f0i at fa\u0301a eina ho\u0301ming av effektivitetinum hja\u0301 ymsum mi\u00f0lum."}, {"text_idx": "#000017", "text": "I\u0301 eina viku (17.03.2021 til og vi\u00f0 23.03.2021) havi eg keypt ly\u0301singar fyri heimasi\u0301\u00f0una Leita.fo a\u0301 hesum mi\u00f0lum:"}, {"text_idx": "#000019", "text": "Vit si\u0301ggja at i\u0301 hesum eksperimentinum er Facebook grei\u00f0ur vinnari. Men her er enn ikki tiki\u00f0 h\u00e6dd fyri bru\u0301ktu upph\u00e6ddunum."}, {"text_idx": "#000020", "text": "Budgetti\u00f0 a\u0301 hv\u00f8rjum veitara var\u00f0 sett til 60,- kr um dagin, men alt budgetti\u00f0 er ikki bru\u0301kt. Hja\u0301 Vevly\u0301singum er fulla budgetti\u00f0 bru\u0301kt og sy\u0301ningar tilluta\u00f0ar hareftir. Hja\u0301 hinum trimum er ny\u0301tslan rokna\u00f0 annarlei\u00f0is u\u0301t fra\u0301 u\u0301tbo\u00f0num av sy\u0301ningum. Ti\u0301skil er hetta samla\u00f0a ny\u0301tslan:"}, {"text_idx": "#000021", "text": "Her er sto\u0301rur munur a\u0301 samla\u00f0u ny\u0301tsluni, ho\u0301ast identisku budgettini. Av onkrari ors\u00f8k er serliga ny\u0301tslan a\u0301 Google Ads o\u0301gvusliga ta\u0301lma\u00f0. Eg kann bru\u0301ka t\u00f8lini fyri fer\u00f0slu og kostna\u00f0 til at rokna mi\u0301n effektiva Cost-Per-Click (CPC) hja\u0301 hv\u00f8rjum veitara. Hetta tali\u00f0 sigur m\u00e6r hvussu no\u0301gvar pengar eg enda\u00f0i vi\u00f0 at geva fyri hv\u00f8rja fer\u00f0 ein bru\u0301kari vitja\u00f0i Leita.fo gj\u00f8gnum eina ly\u0301sing."}, {"text_idx": "#000023", "text": "Ho\u0301ast Facebook ma\u0301ta\u00f0 i\u0301 CPC kosta\u00f0i meira enn fimm fer\u00f0ir so no\u0301gv sum Google Ads, so var ta\u00f0 munandi l\u00e6ttari og skjo\u0301tari at r\u00f8kka no\u0301gvum fo\u0301lki. Um tu\u0301 skalt fa\u0301a bo\u00f0skapin u\u0301t skjo\u0301tt og effektivt, og ikki noy\u00f0ist at venda hv\u00f8rjari kro\u0301nu, so er hetta ein go\u0301\u00f0 loysn sum tey flestu longu kenna v\u00e6l."}, {"text_idx": "#000024", "text": "U\u0301rslitini a\u0301 Vevly\u0301singar sma\u0301ly\u0301singum vo\u0301ru ikki vo\u0301nleys, men tey kosta\u00f0u n\u00e6stan tri\u0301ggjar fer\u00f0ir so no\u0301gv sum Facebook ma\u0301ta\u00f0 i\u0301 CPC. To\u0301 er vert at hava i\u0301 huga hvat vir\u00f0i ta\u00f0 hevur at upptra\u00f0ka a\u0301 einum ser-f\u00f8royskum palli. Ta\u00f0 er ho\u0301ast alt politiskt korrekt at keypa f\u00f8royskt, og ta\u00f0 kann eisini vera ein pragmatisk avger\u00f0 um vit ynskja eina framhaldandi sunna internet-vinnu i\u0301 F\u00f8royum sum kann kappast vi\u00f0 altjo\u0301\u00f0a risarnar."}, {"text_idx": "#000025", "text": "LinkedIn er kent sum eitt professionelt netverk, og skilir seg burturu\u0301r hinum trimum. Ta\u00f0 er ikki heilt r\u00e6tt at samanbera somu ly\u0301sing a\u0301 so ymiskum pallum, men ta\u00f0 var alli\u0301kav\u00e6l a\u0301hugavert at kanna hv\u00f8rji u\u0301rslit kunnu v\u00e6ntast. Eg vil ikki u\u0301tilukka at bru\u0301ka LinkedIn i\u0301 framti\u0301\u00f0ini, men eg haldi meg vekk fyri fyrst."}, {"text_idx": "#000026", "text": "Ein eigur at taka h\u00e6dd fyri sermerkinum a\u0301 a\u0301vi\u0301sum ly\u0301singami\u00f0lum fyri at skr\u00e6dda ly\u0301singina og fa\u0301a mest burturu\u0301r. Ta\u00f0 havi eg vi\u00f0 vilja ikki gj\u00f8rt her, ti\u0301 eg vildi at allar ly\u0301singarnar vo\u0301ru so li\u0301kar sum gj\u00f8rligt. Ta\u00f0 kann a\u0301virka u\u0301rslitini positivt ella negativt fyri onkrar av mi\u00f0lunum.\nEg havi ma\u0301ta\u00f0 u\u0301rslit sum fer\u00f0sla til heimasi\u0301\u00f0una fra\u0301 ymsu keldunum. Eg taki ikki h\u00e6dd fyri a\u00f0rari eksponering ella langti\u0301\u00f0ar brand a\u0301virkan av hesi a\u0301 ymsum mi\u00f0lum.\nHvussu no\u0301gv tu\u0301 f\u00e6rt fyri pengarnar kemur ann uppa\u0301 u\u0301tbo\u00f0 og eftirspurning av ly\u0301singum og ly\u0301sarum a\u0301 hv\u00f8rjum mi\u00f0li. Eg royni at fyribyrgja ov sto\u0301rari a\u0301virkan fra\u0301 hesum vi\u00f0 at spja\u00f0a ly\u0301singarnar yvir eina heila viku. Men hetta merkir til d\u00f8mis, at u\u0301rsliti\u00f0 kann gerast heilt \u00f8\u00f0rvi\u0301si um eitt a\u0301r.\nTann einasta f\u00f8royska loysnin i\u0301 eksperimentinum er Vevly\u0301singar ti\u0301 at, m\u00e6r vitandi, er hon tann einasta sokalla\u00f0a \u201cself-service\u201d loysnin har eg sja\u0301lvur kann rita inn og umsita mi\u0301nar ly\u0301singar. Eg valdi eisini sma\u0301ly\u0301singar i\u0301sta\u00f0in fyri flex ly\u0301singar, ti\u0301 eg meti hesar li\u0301kjast mest \u00f8\u00f0rum loysnum. Ti\u0301 sigur hetta eksperimenti\u00f0 einki um u\u0301rslit vi\u00f0 flex ly\u0301singum hja\u0301 Vevly\u0301singar, ella ly\u0301singar hja\u0301 \u00f8\u00f0rum f\u00f8royskum loysnum.\nA\u0301 Google Ads og LinkedIn Ads slapp eg ikki at stovna ly\u0301singarnar a\u0301 f\u00f8royskum. Ti\u0301 stovna\u00f0i eg t\u00e6r a\u0301 enskum vi\u00f0 beinlei\u00f0is umsettum teksti. Um hetta hevur positiva ella negativa a\u0301virkan a\u0301 u\u0301rsliti\u00f0 tori eg ikki at gita."}]